Vabilo na srečanje E-znanstvenega simpozija z naslovom **Novosti na področju radioterapije in radiobiologije: od raziskav do klinike**

Spoštovani!

Zdravljenje onkoloških bolezni v zadnjem času izjemno hitro napreduje, pojavljajo se nove možnosti in oblike zdravljenja ter povezovanje različnih zdravljenj. V okviru Onkološkega inštituta Ljubljana in Združenja za radioterapijo in onkologijo pri Slovenskem zdravniškem društvu smo se odločili, da bomo dne **14.5.2021** organizirali celodnevno strokovno srečanje z naslovom: **Novosti na področju radioterapije in radiobiologije: od raziskav do klinike.**

Namen strokovnega srečanja je pregled raziskovalnega dela, ki poteka na Onkološkem inštitutu v Ljubljani na področju radioterapije in radiobiologije. Predstavili bomo predklinične in klinične raziskave s področja zdravljenja različnih rakov (rak dojk, področja glave in vratu, pljučni rak, debelo črevo, kožni raki). Raziskovalna področja pokrivajo vse načine zdravljenja, tako zdravljenje s kemoterapijo, tarčnimi zdravili in imunoterapijo, kot seveda radioterapijo.

Strokovno srečanje bo potekalo virtualno z Onkološkega inštituta Ljubljana in bo namenjeno zdravnikom, specialistom ter specializantom onkologije z radioterapijo, internistične onkologije, kirurgije, interne medicine, radiologije, medicinskim fizikom, radiološkim inženirjem, medicinskim sestram ter raziskovalcem različnih ved, ki se s tem področjem znanstveno raziskovalno ukvarjajo ali pa jih to področje zanima. Natančnejši program strokovnega srečanja vam prilagamo v Prilogi.

Srečanje je prijavljeno na Zdravniško zbornico in bo ovrednoteno s kreditnimi točkami.

Vabimo vas, da se našega dogodka udeležite!

Prijave na: https://zoom.us/webinar/register/WN\_VPUOTYAoTLy3MW5P1OIwtQ

Za vse dodatne informacije smo vam na voljo. V imenu organizatorja vas lepo pozdravljava,

doc. dr. Tanja Marinko, dr. med. prof. dr. Maja Čemažar, univ. dipl. biol.

Predstojnica sektorja radioterapije vodja raziskovanja in izobraževanja na OI

Onkološki inštitut Ljubljana Onkološki inštitut Ljubljana

email: [tmarinko@onko-i.si](mailto:tmarinko@onko-i.si) email: [mcemazar@onko-i.si](mailto:mcemazar@onko-i.si)

Program srečanja:

8:00 - 8:30 Prijava udeležencev

8.30 - 8.35 Pozdravni nagovor

*doc. dr. Tanja Marinko, dr. med. in prof. dr. Maja Čemažar, univ. dipl. biol.*

8:35 - 9:00 Zgodovina radiobiologije na Onkološkem inštitutu in razvojne usmeritve oddelka

*prof. dr. Gregor Serša, univ. dipl. biol.*

**Bazično aplikativne raziskave** *Moderator: prof. dr. Maja Čemažar, univ. dipl. biol.*

9:00 - 9:15 Vaskularni učinki obsevanja

*znan. sod. dr. Boštjan Markelc, univ. dipl. biol.*

9:15 - 9:30 Aktivacija citosolnih senzorjev DNA po obsevanju

*znan. sod. dr. Tanja Jesenko, univ. dipl. biokem.*

9:30 - 9:45 Učinek HPV na senzorje DNA v celičnih linijah ploščatoceličnega karcinoma žrela

*Kristina Levpušček, dr. med.*

9:45 - 10:15 Odmor

**Translacijski pristopi**

*Moderator: prof. dr. Gregor Serša, univ. dipl. biol.*

10:15 - 10:40 Translacijski pristopi kombinacije obsevanja z gensko terapijo ali elektrokemoterapijo

*prof. dr. Maja Čemažar, univ. dipl. biol.*

10:40 - 10:55 Obsevanje HPV pozitivnih tumorjev v kombinaciji s cisplatinom in elektrokemoterapija

radiorezistentnih tumorjev

*viš. znan. sod. dr. Simona Kranjc, univ. dipl. biol.*

10:55 - 11:10 Kombinacija genske terapije s kemokini in obsevanja

*asist. Tim Božič, univ. dipl. biokem.*

11:10 - 11:25 Priprava in testiranje tumorske vakcine z obsevanjem

*asist. Tinkara Remic, mag. rad. biol.*

11:25 - 12:00 Odmor

**Klinične raziskave- 1.del** *Moderator: doc. dr. Tanja Marinko, dr. med.*

12:00 – 12:25 Rak glave in vratu – analiza bioloških značilnosti in poskus izboljšanja zdravljenja.

Program P3-0307

*prof. dr. Primož Strojan, dr. med.*

12:25 – 12:40 Primerjava razlik med vrisovalci pri določanju tumorskega tarčnega volumna pri raku

požiralnika na MR, CT in PET CT

*asist. mag. Ajra Šečerov Ermenc, dr. med.*

12:40 - 12:55 Minimalno invazivni diagnostični pristopi pri možganskih tumorjih z uporabo prosto

cirkulirajočih nukleinskih kislin

*asist.* *dr. Marija Skoblar Vidmar, dr. med.*

12: 55 - 13:10 Genetski markerji pri mezoteliomu

*asist. dr. Danijela Štrbac, dr. med.*

13:10- 13:30 Odmor

**Klinične raziskave- 2.del**

*Moderator: prof. dr. Primož Strojan, dr. med.*

13:30 – 13:45 Molekularni označevalci odgovora na zdravljenje pri raku dojk

*doc. dr. Tanja Marinko, dr. med.*

13:45- 14:00 Novosti v zdravljenju lokalno napredovalega raka danke v času personalizirane

medicine.

*prof. dr. Vaneja Velenik, dr. med.*

14:00- 14:15 Pregled zdravljenja s Hiperbarično oksigenacijo-dosedanje izkušnje

*doc. dr. Helena Barbara Zobec Logar, dr. med., Ana Perpar, dr. med.*

14:15- 14:30 Vloga radiomike v spremljanju učinkovitosti zdravljenja z imunoterapijo pri bolnikih z

rakom pljuč

*doc. dr. Martina Vrankar, dr. med.*

14:30- 14:45 Zaključek srečanja